[-------------------] [ηρακλειτον ευδοξου διονυσιον δικαιογενους] [α]πολλωνιον κλεανδρου οιτινες παραγενομενοι των δικων τας μεν διελυσαν τας δ εδικασαν ορθως και δικαιως και την λοιπην αναστροφην της επιδημιας αξιως και της πολεως της αποστειλασης και εαυτων εποιησαντο δεδοχθαι τηι βουληι και τωι δημωι επαινεσαι μεν επι τουτοις ηρακλειτον ευδοξου διονυσιον δικαιογενους απολλωνιον κλεανδρου δεδοσθαι δε αυτοις και τοις εγγονοις αυτων προξενιαμ πολιτειαμ προεδριαν ισοτελειαν παντων χρηματων ων αν εισαγωσιν η εξαγωσιν επι κτησει και εγγειων εγκτησιν και δικας προδικους και εισπλουν και εκπλουν και πολεμου και ειρενης ασυλει και ασπονδει ειναι δε αυτοις και εφοδον επι τημ βουλην και τον δημον πρωτοις μετα τα ιερα το δε αναλωμα το γινομενον εις την αναγραφην τωμ προξενιων της τε ευδοξου του ηρακλειτου και των δικαστων δουναι τους οικονομους διονυσιον και σωκρατην εξ ων χειριζουσιν.
Odessus (Varna) — 3rd/2nd c. BC — cf. IGBulg V 5015
 3rd/2nd c. BC 